****

**PASVALIO RAJONO SAVIVALDYBĖS TARYBA**

**SPRENDIMAS**

**DĖL PASVALIO RAJONO VIEŠŲJŲ VIETŲ PASKELBIMO NERŪKYMO ZONOMIS**

2012 m. gegužės 30 d. Nr. T1-142

Pasvalys

Vadovaudamasi Lietuvos Respublikos vietos savivaldos įstatymo (Žin., 1994, Nr. [55-1049](https://www.e-tar.lt/portal/lt/legalAct/TAR.D0CD0966D67F); 2008, Nr. [113-4290](https://www.e-tar.lt/portal/lt/legalAct/TAR.CF599A1A6DD5); 2011, Nr. [52-2504](https://www.e-tar.lt/portal/lt/legalAct/TAR.E36F769AFF4D)) 16 straipsnio 2 dalies 36 punktu ir 4 dalimi, 18 straipsnio 1 dalimi, Lietuvos Respublikos tabako kontrolės įstatymo (Žin., 1996, Nr. [11-281](https://www.e-tar.lt/portal/lt/legalAct/TAR.F8090E375DA0); 2003, Nr. 117- 5317) 19 straipsnio 3 dalimi, Lietuvos higienos normos HN 122:2006 „Rūkymo patalpų (vietų) įmonėse, įstaigose ir organizacijose įrengimo ir eksploatavimo reikalavimai“, patvirtintos sveikatos apsaugos ministro 2006 m. lapkričio 7 d. įsakymu Nr. V-908 (Žin., 2006, Nr. [124-4707](https://www.e-tar.lt/portal/lt/legalAct/TAR.DA1624EA296C)), atsižvelgdama į Pasvalio rajono savivaldybės Neigiamų socialinių veiksnių prevencijai koordinuoti komisijos 2012 m. gegužės 8 d. protokolą Nr. TN-1 ir siekdama mažinti rūkančiųjų skaičių rajone ir užtikrinti vaikų ir suaugusiųjų teises į sveiką aplinką, Pasvalio rajono savivaldybės taryba n u s p r e n d ž i a:

1. Paskelbti nerūkymo zonomis šias vietas ir teritorijas: sporto bei kultūros įstaigas ir jų teritorijas, Vytauto Didžiojo aikštę Pasvalio mieste, **Senojo Pasvalio tilto prieigas bei Lėvens upės pakrantėje ties Pasvalio Šv. Jono Krikštytojo bažnyčios tvora esančią teritoriją, Svalios ir Lėvens upių santaką prie paminklo B. Brazdžioniui, aikštę prie paminklo Žygimantui Augustui, Petro Vileišio gatvėje esantį skverelį, Joniškėlio miesto aikštę prie paminklo G. Petkevičaitei-Bitei, Joniškėlio miesto Vytauto g. atkarpą nuo mokyklos iki seniūnijos pastato,** Smegduobių parką Pasvalio mieste, Autobusų stoties, esančios Pasvalio mieste, teritoriją ir dengtas rajono autobusų stoteles, vaikų žaidimo aikšteles, paplūdimius (sezono metu), esančius Pasvalio miesto ir rajono teritorijoje.

2. Uždrausti rūkyti Pasvalio rajono savivaldybės administracijos bei jos padalinių, Savivaldybės biudžetinių, viešųjų ir kitų įstaigų darbo vietose.

3. Įpareigoti:

3.1 įstaigų vadovus įrengti įstaigose specialias rūkymo vietas.

3.2. Pasvalio rajono savivaldybės administracijos direktorių organizuoti paskelbtų nerūkymo zonų ženklinimą Pasvalio ~~mieste~~ rajone, pastatant įspėjamuosius ženklus, **pažymėti ženklais ar užrašais vietas rūkantiems asmenims.**

3.3. UAB „Pasvalio autobusų parkas“ direktorių organizuoti ženklų, draudžiančių rūkyti, įrengimą Autobusų stoties teritorijoje ir dengtose autobusų stotelėse. Įrengti Autobusų stoties teritorijoje specialią atskirą rūkymo vietą;

3.4. UAB „Pasvalio butų ūkis“ direktorių, daugiabučių namų bendrijų pirmininkus iškabinti administruojamų daugiabučių namų laiptinėse ženklus apie draudimą rūkyti;

3.5. Savivaldybės įmonių, švietimo, kultūros, sporto, sveikatos priežiūros įstaigų vadovus, sportinių varžybų ir kitų renginių organizatorius nerūkymo zonose iškabinti įspėjamuosius užrašus ar ženklus apie draudimą rūkyti ir įgyvendinti rūkymo draudimą;

3.6. Pasvalio rajono savivaldybės administracijos direktorių organizuoti informacijos apie draudimą rūkyti paskelbimą paplūdimių informaciniuose stenduose bei paplūdimiuose;

3.7. Pasvalio rajono savivaldybės administracijos direktorių apie šį sprendimą informuoti Panevėžio apskrities vyriausiojo policijos komisariato Pasvalio rajono policijos komisariatą.

4. Paskelbti šį sprendimą laikraštyje „Darbas“ ir Savivaldybės interneto tinklalapyje www.pasvalys.lt.

5. Pripažinti netekusiu galios Pasvalio rajono savivaldybės tarybos 2004 m. kovo 31 d. sprendimą Nr. T1 -114 „Dėl Pasvalio rajono viešųjų vietų paskelbimo nerūkymo zonomis“

Savivaldybės meras Gintautas Gegužinskas